नाल, बलोचिस्तान
नाल (बलोच: نال, अंग्रेज़ी: Nall) पाकिस्तान के दक्षिण-पश्चिमी बलोचिस्तान प्रान्त के ख़ुज़दार ज़िले में स्थित एक छोटा शहर, घाटी व तहसील है। इस क्षेत्र में शाशान पहाड़ियाँ खड़ी हुई हैं और यहाँ की घाटी से नाल नदी गुज़रती है। अधिकांश लोग बलोच और ब्राहुई भाषाएँ बोलते हैं। पारम्परिक रूप से यह बिज़ेंजो, उमरानी, लांगो, बहरावी, मीरवानी और सुलयमानी क़बीलों तथा कुछ अल्पसंख्यक हिन्दू लोगों की मातृभूमि है।